KIRJALLINEN KYSYMYS E-3800/97 komissiolle esittäjä(t): Gianni Tamino (V) (26. marraskuuta 1997)

Aihe: Laseraseiden käyttö Euroopan kaupungeissa luonnonvaraisten eläinten ¨hillitsemiseen¨

Laseraseiden käyttöä kottaraisten häätämiseen Modenan kaupungissa koskeneeseen kirjalliseen kysymykseen E-3175/96 ((EYVL C 186, 18.6.1997, s. 41. )) komissio antoi 28.1.1997 vastauksen, jossa se totesi odottavansa tietoja siitä, miten on sovellettu Italian hallituksen neuvoston direktiiviin 79/409/ETY ((EYVL L 103, 25.4.1979, s. 1. )) tekemiä poikkeuksia vuosina 1995, 1996 ja 1997.

Asiakirjassa, joka on otsikoitu ¨Vuonna 1918 kaasu...1990-luvulla laseraseet?¨ Kansainvälinen Punainen Risti selvittää, että tämäntyyppiset aseet tulevat tulevaisuudessa kuulumaan aseistukseen sodankäynnissä, ja toteaa, että näiden kannettavien aseiden ominaisuuksien, alhaisten kustannusten ja hyökkäystehon vuoksi niistä saattaa tulevaisuudessa tulla myös terroristiryhmien ja järjestäytyneen rikollisuuden käyttämiä aseita.

Italian sisäministeriö lähetti 12.5.1997 prefektuurille ja poliisilaitokselle Modenassa laseraseiden käyttöä koskevan asiakirjan, jonka mukaan on välttämätöntä huolehtia seuraavista toimista: ¨laseraseita on käytettävä asutuskeskusten ulkopuolella ja kaukana niistä... vaarallinen alue on määriteltävä ja rajattava ja on huolehdittava väestön poistumisesta alueelta tiedottamalla laservaarasta erityisillä julisteilla...lasersädettä ei saa suunnata ihmisten silmiä kohti...on vältettävä lasersäteen suuntaamista kohteisiin, joissa on heijastavia pintoja (kuten ikkunalasit).. on varmistauduttava siitä, että mahdolliset havainnoijat tai katselijat käyttävät suojalaseja, ja heitä on kiellettävä katsomasta lasersäteiden lähdettä suurentavia optisia laitteita käyttäen...on annettava määräys riittävien turvaetäisyyksien noudattamisesta lasersäteiden lähteen ja havainnoijien/katsojien välillä...¨

Consorzio di solidarietà sociale di Modena, joka Modenan kunnassa toteuttaa nämä toimenpiteet, on kuitenkin ilmeisesti suorittanut noin viisikymmentä tällaista toimenpidettä vuosina 1996 ja 1997 ¨kottaraisten lukumäärän hillitsemiseksi¨ keinona ¨viikottaiset toimenpiteiden sarjat toreilla ja puistokaduilla, näiden lintujen tärkeimmissä oleskelupaikoissa (Piazza Mazzini, Piazza Matteotti, Piazza Dante, Viale V. Emanuele, Viale Gramsci, Viale Verdi, Viale Berengario jne); klo 21.00 - 01.00 tai 01.30 välisenä aikana suoritettujen toimenpiteiden kesto on ollut n. 4 tuntia kerrallaan..¨, tässä ei ole kuitenkaan lainkaan noudatettu sisäministeriön määräysten mukaisia varotoimenpiteitä, toisin sanoen kaupungin asukkaiden tai välineiden käyttäjien turvallisuutta ei ole millään tavoin varmistettu, ja kaikki toimenpiteet on toteutettu heinä-, elo-, syys-, loka- ja marraskuun aikana eli kuukausina, jolloin usein myös iltayön aikaan kyseisten kaupunkikortteleiden asukkaat (keskustassa on tiheä asutus) voivat liikkua kaduilla tai tulla ikkunoiden ääreen ja siis lähelle ikkunalasien heijastavia pintoja. Lisäksi kyseinen Consorzio vahvistaa, että samaa laservälineistöä on jo... muun muassa sekä Ranskassa että Espanjassa käytetty säännöllisesti karkotuskeinona sellaisia lintulajeja vastaan, joita kaupungeissa halutaan välttää; tällaisia ovat muun muassa kottaraiset, kyyhkyset, varpuset, tunturikyyhkyt ja lokit.

Pyydän, että komissio toimittaa saataville lisätiedot, kuten se 28.1.1997 antamansa vastauksen 1 ja 2 kohdassa mainitsee.

Eikö komissio katso, että näiden uusien tietojen perusteella näyttää siltä, että aiemmin esitetyssä kysymyksessä mainittuja direktiivejä on rikottu; entä onko näitä aseita käytetty Euroopan muissa maissa tavalla, joka ei ole yhteisön direktiivien mukainen?

Komission jäsenen Ritt Bjerregaardin komission puolesta antama vastaus (16. joulukuuta 1997)

Vastauksessaan arvoisan parlamentin jäsenen ja Carlo Ripa di Meanan samaa aihetta koskevaan aikaisempaan kirjalliseen kysymykseen N:o 3175/96 komissio huomautti, että Italian viranomaisilta odotettiin neuvoston direktiivin 79/409/ETY ((EYVL L 103, 24.5.1979, muutettuna Itävallan jäseneksi liittymisen johdosta (EYVL L 1, 1.1.1995). )) 9 artiklan mukaista kertomusta.

Tämä ajanjakson 1995*1996 kattava kertomus esitettiin lopulta toukokuun 1997 lopussa, ja sitä on äskettäin täydennetty. Kertomuksessa ei mainita arvoisan parlamentin jäsenen mainitsemaa toimintaa. Tästä syystä komissio pyytää Italian viranomaisilta lisätietoja.

Jäsenvaltioiden komissiolle toimittamiin tietoihin ei sisälly kertomuksia sellaisten laseraseiden käytöstä, jotka eivät ole direktiivin 79/409/ETY määräysten mukaisia.

Jos Consorzio di solidarietà sociale di Modenan työntekijät ovat joutuneet käsittelemään vaarallisia työvälineitä kuten laseraseita ilman asianmukaista suojausta, asia olisi saatettava tarkastuksista ja valvonnasta vastaavan Italian viranomaisen tietoon, kuten toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY ((EYVL L 183, 29.6.1989. )) 4 artiklan 2 kohdassa määrätään, tai tarvittaessa alueellisesti toimivaltaiselle työsuojeluviranomaiselle.